දෙදහස් දහ හතරේ අය වැය මඟින් කෑගල්ල දිස්ත්‍රික්කයේ සංවර්ධනය සඳහා මිලියන දෙදහස් හයසිය අසූ නවයක මුදලක් වෙන්කර ඇති බවත්, දැයට කිරුළ වැඩසටහන මඟින් කෑගල්ල දිස්ත්‍රික්කයේ සංවර්ධනයට ඒ හා සමාන මුදලක් ලැබුණු බවත් ආර්ථික සංවර්ධන ඇමැති බැසිල් රාජපක්ෂ මහතා පැවැසීය.ඇමැතිවරයා එසේ ප්‍රකාශ කළේ 2014 අය වැය මගින් කෑගල්ල දිස්ත්‍රික්කයට ලැබුණු ප්‍රතිලාභ සංවර්ධනය සඳහා යොදවන ආකාරය පිළිබඳව මහජන නියෝජිතයන් හා රාජ්‍ය නිලධාරින් දැනුවත් කිරීමේ වැඩසටහනකට සහභාගි වෙමිනි.මෙම වැඩසටහන කෑගල්ල නගර සභා ක්‍රීඩාංගණයේ දී පැවැත්විණි.තවදුරටත් කතා කළ ඇමැතිවරයා මෙසේ ද පැවැසීය.අද කෑගල්ල දිසාවේ ආර්ථිකය ශක්තිමත් වෙලා.